কড়া নাড়ছে পুজো। অর্থদন্ডের কথা ভেবে নাভিশ্বাস আম-বাঙালির। ঠিক এই সময়েই খুশির খবর দিল কেন্দ্রীয় সরকার। অক্টোবর থেকে ডিসেম্বর, এই কোয়ার্টারে এক লাফে ০.৪ শতাংশ সুদ বাড়ছে পিপিঅএফ ও অন্যান্য স্বল্প সঞ্চয়ে।
অর্থ মন্ত্রক সূত্রে ইতিমধ্যেই ১ অক্টোবর থেকে ৩১ ডিসেম্বর এই ত্রৈমাসিক সময়সীমায় বেশ কয়েকটি ক্ষেত্রে সুদের হার বাড়াতে চলেছে।
দেখে নেওয়া যাক কোন কোন ক্ষেত্রে বাড়ছে সুদের হার—
• পাবলিক প্রভিডেন্ট ফান্ড (পিপিএফ) এবং  ন্যাশানাল সেভিং সার্টিফিকেটের ক্ষেত্রে সুদের হার ৭.৬% থেকে বেড়ে হচ্ছে ৮ শতাংশ।
• মেয়েদের জন্য ‘সুকন্যা সমৃদ্ধি’ স্কিমে পাওয়া সুদ এখন বেড়ে হচ্ছে ৮.৫ শতাংশ।
• সুদ বাড়ছে ‘কিষান বিকাশ পত্র’এও। সুদের হার ৭.৩ শতাংশ থেকে বেড়ে হলো ৭.৭ শতাংশ। ‘কিষান বিকাশ পত্র’ আগে ম্যাচিওর হতো ১১৮ মাসে। এখন তা ম্যাচিওর হবে ১১২ মাসে।
• তিন বছরের টার্ম ডিপোজিটে সুদের হার বাড়ছে ০.৩ শতাংশ।
 

এই বিষয়ে অন্যান্য খবর

করছাড় ও লাভ! পিপিএফ-এ টাকা জমানোর ৫ জরুরি নিয়ম



• পাঁচ বছরের টার্ম ডিপোজিট, রেকারিং ও সিনিয়ার সিটিজেন সঞ্চয় স্কিমের ক্ষেত্রে সুদের হার যথাক্রমে বেড়ে হচ্ছে ৭.৮, ৭.৩ ও ৮.৭ শতাংশ।